Mullaâ€™t per lâ€™esclerosi mÃºltiple, juga al rol, vÃ©s al cinema o compra al municipi!\nEl municipi comenÃ§a a gaudir del cap de setmana avui, amb propostes com les botigues al carrer, que activen la vida comercial del poble. Una iniciativa que comparteix agenda amb activitats solidÃ ries com el â€œMullaâ€™tâ€� de diumenge, en quÃ¨ participen mÃ©s de 500 piscines de tot Catalunya. Preneu nota de lâ€™agenda municipal.\nAvui, botigues al carrer\nLes activitats relacionades amb lâ€™oci comencen avui, amb una proposta novedosa: Botigues al carrer. Lâ€™AssociaciÃ³ Sant Quirze ComerÃ§, amb la colâ€¢laboraciÃ³ de lâ€™Ajuntament i la DiputaciÃ³, organitza aquesta iniciativa. Des de les 10 i fins a les 22 hores, els comerÃ§os del municipi posen a la venda, a peu de carrer, els seus productes. Una jornada amb descomptes i promocions especials. De fet, a partir de les 18h hi haurÃ animaciÃ³ especial per als mÃ©s petits, de la mÃ dâ€™un xanquer itinerant ben divertit!\nA mÃ©s, recordeu que ens trobem en perÃode de rebaixes. Consulteu aquÃ alguns detalls i consells sobre lâ€™aplicaciÃ³ dâ€™aquests descomptes.\nJocs de rol per al jovent\nEl Canya Jove organitza aquesta tarda una nova jornada emmarcada en la programaciÃ³ del Fes Estiu. Es tracta de la iniciaciÃ³ al â€œMagic the Gatheringâ€�. En aquesta ocasiÃ³, membres de La Caverna del Joc organitzen un taller dâ€™introducciÃ³ al conegut joc de cartes. Es tracta dâ€™un joc de rol en quÃ¨ els personatges i les ubicacions sÃ³n tan importants com lâ€™estratÃ¨gia dels jugadors. SerÃ a partir de les 17.30 hores al centre cÃvic Can Feliu. Lâ€™activitat sâ€™orienta a adolescents i jovent a partir de 12 anys.\nTel: 937 216 800 ext. 5600\nUn nou Cicle de cinema sâ€™estrena dissabte\nLa pelâ€¢lÃcula â€œBÃ¨sties fantÃ stiques i on trobar-lesâ€� estrena el cicle de cinema que ha treballat el Canya Jove, amb els dos centres de secundÃ ria del municipi. El llargmetratge segueix el rastre del mÃ³n mÃ gic creat per lâ€™escriptora J.K Rowling que, en aquesta ocasiÃ³, signa tambÃ© el guiÃ³ dâ€™aquesta nova saga mÃ gica centrada en el personatge de Newt Scamander.\nLâ€™activitat Ã©s gratuÃ¯ta i tindrÃ lloc al Parc de les Morisques a partir de les 22h. Es poden portar menjar i begudes; perÃ² caldrÃ ser curÃ³s i llenÃ§ar les restes a les escombraries.\nMullaâ€™t per lâ€™esclerosi mÃºltiple!â€�\nSant Quirze prepara la primera ediciÃ³ de la Festa de lâ€™Esport\nSant Quirze celebrarÃ el proper 10 de juliol la primera ediciÃ³ de la Festa de lâ€™Esport. Entitats esportives, clubs i esportistes a tÃtol individual estan convidats a aquesta trobada, que tÃ© com a objectiu reconÃ¨ixer les fites aconseguides, i tambÃ© les seves trajectÃ²ries, aixÃ com lâ€™esforÃ§, dedicaciÃ³ i ilâ€¢lusiÃ³ en dedicar el seu temps a fomentar la prÃ ctica esportiva al municipi. La festa tindrÃ lloc als exteriors de la piscina municipal a partir de les 20 hores.\nLâ€™alcaldessa, Elisabeth Oliveras, presidirÃ la festa, acompanyada per la regidora dâ€™Esports, Maria Domingo, a mÃ©s dâ€™altres regidors i regidores de lâ€™Ajuntament. Una oportunitat per compartir temps i conversa, i posar en comÃº les prioritats de les entitats, la valoraciÃ³ dels finals de temporada, aixÃ com els projectes a curt i mitjÃ termini. No faltarÃ una fotografia de famÃlia per recordar la trobada, i un aperitiu que posarÃ el punt final a la festa.\nLâ€™Institut Sant Quirze ha colâ€¢laborat en el projecte que es presenta al CongrÃ©s de Microbiologia Europeu que comenÃ§a diumenge i sâ€™allarga fins al 13 de juliol a ValÃ¨ncia. En lâ€™Ã mbit de la docÃ¨ncia, un grup de treball de la facultat de microbiologia de la UAB ha treballat en coordinaciÃ³ amb professorat de secundÃ ria per dissenyar noves prÃ ctiques de microbiologia als instituts. El professorat de lâ€™INS Sant Quirze ha colâ€¢laborat en lâ€™elaboraciÃ³ i assaig dâ€™aquesta prÃ ctica.


Art Teràpia de Lo Pati porta a l’HVCT una acció musical que explora les vibracions terapèutiques del so - Imagina Ràdio\nArt Teràpia de Lo Pati porta a l’HVCT una acció musical que explora les vibracions terapèutiques del so\nRedacció.- Lo Pati – Centre d’Art Terres de l’Ebre, a Amposta, i els organitzadors de les Jornades Musicals a l’Ermita de la Pietat d’Ulldecona s’han aliat per portar fins a l’Hospital de Tortosa Verge de la Cinta una proposta experimental que explora les possibilitats terapèutiques de la música més enllà de la teràpia musical. La iniciativa s’emmarca dins el projecte Art Teràpia de Lo Pati, estrenat aquest 2019 amb el doble objectiu d’utilitzar l’art contemporani com una forma de teràpia inclusiva i integradora d’apropar-lo a diferents col·lectius del territori que difícilment anirien a un centre d’art. En aquest cas, el col·lectiu escollit són els malalts i els acompanyants que estan ingressats a l’Hospital.\nLa proposta l’han batejat com a Vibracions (Im)possibles a l’Hospital Verge de la Cinta i consistirà a fusionar dues maneres molt diferents d’entendre la música. D’una banda, la del duet IOMA, que combina les freqüències i les vibracions sonores dels bols tibetans, gongs, monocordis…; i per una altra SHOEG, l’alter ego del músic tortosí Carlos Martorell, conegut per les seues incursions en el món de l’art sonor i l’electrònica. L’acció musical que escenificaran al vestíbul de la tercera planta de l’Hospital de Tortosa consistirà en una interacció a temps real en què SHOEG de-construirà amb micròfons i sensors de moviment els sons atàvics i harmònics de IOMA creant capes de sons vaporosos sintetitzats en directe a través de la manipulació electrònica.\n“Es tracta d’una iniciativa innovadora que explora la música com a element universal, i la projecta com un vehicle de sensacions i experiències noves dintre d’un hospital”, assenyalen els organitzadors, tot precisant que l’objectiu final de l’activitat és explorar fins a quin punt la música i l’art pot servir per generar bones vibracions i fer més transitable el pas pel centre hospitalari tant dels pacients com dels familiars que els acompanyen. De fet, tot i que és una activitat oberta a tot el públic, està concebuda especialment per als pacients i familiars.\nNo és la primera vegada que Lo Pati i les Jornades Musicals col·laboren a impulsar propostes conjuntes al territori, però sí que és la primera vegada que surten de la seua àrea de confort per endinsar-se en un centre hospitalari. Els últims anys han explorat sobretot el vessant dels tallers de formació vinculats amb la música.\nArticle anteriorRobotEbre’19 comptarà amb 400 participants de 16 centres educatius de les Terres de l’Ebre\nArticle següentEspectacular desplegament electoral dels mitjans del Grup l’Ebre, amb 7 hores de directe\nTerres de l'Ebre8875\nDeltebre estrena la Biblioplatja de Riumar per ampliar l’oferta cultural del nucli turístic


L'AVL assessorarà Levante-EMV en els seus continguts en valencià - Levante-EMV\nL'AVL assessorarà Levante-EMV en els seus continguts en valencià\nLa institució i l´empresa editora del diari ultimen un acord per a totes les plataformes i formats\ni.o. | valència 01.06.2016 | 04:15\nEditorial Prensa Valenciana, editora del diari Levante-EMV, i l´Acadèmia Valenciana de la Llengua (AVL) ultimen un acord de col·laboració mitjançant el qual l´AVL oferirà assessorament global en matèria lingüística per al correcte ús del valencià en totes les informacions oferides pel diari líder en la Comunitat Valenciana en els seus distints formats i plataformes.\nEn una reunió mantinguda ahir en la seu de la institució acadèmica en el monestir de Sant Miquel dels Reis les dos parts reiteraren el seu interés i compromís per treballar conjuntament per a fomentar l´ús del valencià en els diferents continguts informatius del diari, tant en la seua versió en paper com en la digital. Al mateix temps, la publicació donarà difusió i visibilitat a les activitats de la institució en tots els seus àmbits.\nL´acord que es firmarà els pròxims dies reconeix que l´AVL és la institució normativa de l´idioma valencià, i entre les competències que té atribuïdes figura la de «vetlar per l´ús normal del valencià i defendre la seua denominació i entitat». D´altra banda, Levante-EMV es una publicació diària amb una llarga trajectòria, des de 1872, en la prestació del servici informatiu a la ciutadania valenciana que, a més de la seua habitual incorporació del valencià en les pàgines impreses, ara ha posat en funcionament una versió digital del diari íntegrament en valencià, un pas de gegant en la normalització de la llengua dins del marc comunicatiu valencià en els diaris generalistes.\nLa reunió va estar encapçalada pel director general de Gestió de Prensa Valenciana, Jaime Abella; el director de Levante-EMV, Julio Monreal, i el president de l´AVL, Ramon Ferrer.\nLevante-EMV estrena des de hui mateix una nova secció „«La Paraula del Dia»„ en la pàgina 3 del diari, on els lectors de la publicació podran aprendre i conéixer l´origen de milers de paraules valencianes, amb curiositats i frases fetes. Al mateix temps, esta secció també serà consultable en el web, que remetrà, per a qui desitge més informació, a la pàgina de l´AVL.\nEl nou contingut que s´estrena hui s´incorpora a tots els productes que el diari elabora ja en la nostra llengua, com ara les dos pàgines diàries de Panorama, la secció escolar d´Aula, el Conte del Diumenge en col·laboració amb l´editorial Bromera; l´espai Freqüències sobre música, agenda de concerts i més a la revista Urban i, des de fa un mes, la versió en valencià de la seua pàgina web.


Stefan Vinke |\nArxiu d'etiquetes: Stefan Vinke\n– Òpera – TRISTAN UND ISOLDE (🐌🐌🐌🐌+🐚) – de Richard Wagner – Gran Teatre del Liceu – 2017.12.15 (temp. 17/18 – esp. nº 136)\nTRISTAN UND ISOLDE (temp. 17/18 – espectacle nº 136)\nAquesta ha estat la segona òpera de la nostra temporada liceista i podem dir que hem gaudit moltíssim. Una nit d’òpera que va començar molt fluixeta, amb un primer acte força ensopit, sobretot per una posada en escena decebedora, que ens va fer pensar el pitjor; per sort al segon acte va canviar radicalment i ens va acabar meravellant ….. tant és així, que de ben segur quedarà a la nostra memòria.\nTRISTAN UND ISOLDE, és un drama musical en tres actes amb llibret i música de Richard Wagner. Va ser estrenada a Munic el 10 de juny del 1865.\nWagner l’escriu en bona part com a conseqüència de l’amor que sentia per Mathilde, la dona del seu protector. Una relació platònica, segons el que es desprèn de la correspondència intercanviada entre els dos. Aquesta òpera serveix a Wagner per sublimar artísticament el seu amor impossible, en una història de passió que devora als protagonistes, els quals cerquen la mort per amor per aconseguir la felicitat eterna.\nAquesta producció està dirigida escènicament per Alex Ollé, un dels directors fundadors de la Fura dels Baus, i es va estrenar fa sis anys a l’Òpera de Lió a França. Josep Pons dirigeix musicalment la producció i ha obtingut de l’orquestra un resultat extraordinari, que ha estat molt aplaudit.\nEl repartiment estava encapçalat pel tenor Stefan Vinke i la soprano Iréne Theorin que ens ha deixat una Isolde absolutament inoblidable. La seva capacitat de transmetre emocions ens ha fet sentir, fins a les nostres localitats del quart pis, el seu amor apassionat, la seva desesperació i la seva acceptació de la mort després de veure morir al seu Tristan.\nAquesta entrada s'ha publicat en Òpera i s'ha etiquetat amb Albert Dohmen, Àlex Ollè, FRANCISCO VAS, Germán Olvera, Gran Teatre del Liceu, Greer Grimsley, Iréne Theorin, Jorge Rodríguez-Norton, Josep Pons, Richard Wagner, Sarah Connolly, Stefan Vinke, TRISTAN UND ISOLDE el 18 de desembre de 2017 per Miquel Gascon.


Todoreh: Puzzle literari\nÚltimament no trobo cap llibre que m'agradi de debò. Aquest podria ser un d'aquells que agafes amb gust i gaudeixes llegint-lo. Però em fa por... Jo no tinc el club de lectura al darrere... M'ho hauré de pensar i fullejar-lo abans. Però gràcies per donar-nos llibres nous que no són best sellers!\n5 de febrer de 2015 a les 13:27\nUn bon apunt, Marta!\nEl llibre està ben escrit i fa pensar... I compartir-ho amb vosaltres sempre és un plaer!\n13 de febrer de 2015 a les 12:03


Desenes de joves d'arreu dels Països Catalans s'han aplegat ja a Berga per gaudir del Rebrot, l'Aplec de Joves dels Països Catalans [Twitter], que com cada any, i ja en van 10, es dóna cita a la capital del Berguedà. Un Rebrot que, amb motiu del desè aniversari, serà un xic més especial.\nDesprés de donar dijous el tret de sortida amb un sopar i un concert, al llarg d'aquest divendres i de dissabte anirà arribant gent de tots els racons del país. I és que el Rebrot compleix 10 anys "de compromís de la militància de Maulets per generar un espai de trobada per a joves vinguts d'arreu de la nostra nació, 10 anys d'esforços per consolidar el Rebrot com l'aplec dels joves dels Països Catalans" [fotos].\n15/07/2011 09:00 Política\nUn aplec que que com sempre combina la gresca i la lluita, perquè el Rebrot ofereix concerts com a reclam però el principal tret identificatiu, a banda del lleure, és la formació. Així ho posen de manifest els tallers i les xerrades que centren el calendari dels quatre dies de durada de l'aplec.\nTres xerrades i oci alternatiu\nD'aquesta manera, s'han programat tres xerrades que versaran sobre tres aspectes fonamentals de la lluita de l'Esquerra Independentista. El debat sobre l'alliberament sexual i de gènere, la immigració -pel moment d'auge de les opcions xenòfobes i feixistes en la que ens trobem- i la construcció de l'independentisme des de l'esquerra i els moviments populars. A més de les xerrades també hi ha els tallers de ràdio i cooperativisme, que s'han organitzat amb la voluntat de "dotar les joves d'eines transformadores i alliberadores".\nPel que fa a les activitats, s'ha programat un torneig de futbol, unes olimpíades populars i un festival de cant improvisat que volen aconseguir fer del Rebrot un aplec més participatiu "perquè cal que construïm alternatives a l'oci consumista, acrític i passiu que ens pretenen imposar".\nD'altra banda, l'aplec comptarà també amb una nova edició del Certamen Jove de Literatura Social dels Països Catalans i de l'Esclat, el concurs de grups de música joves. Un conjunt d'activitats que, tal com van manifestar dos representants de l'organització en una entrevista a Llibertat.cat, pretén evidenciar que existeix un tipus d'oci "no consumista, participatiu i crític". En aquest sentit, Maulets, que aquest any compta amb l'ajut de la CAJEI en l'organització d'aquest esdeveniment de caràcter anual, malda per convertir Berga "en un espai de trobada, de festa i també de lluita, d'intercanvi d'idees i experiències entre joves vinguts d'arreu dels Països Catalans". "Un espai de llibertat per a capgirar tot allò que ens han imposat, un punt més des d'on seguir avançant cap a la independència i la revolució", remarca.\nI és que des de Maulets entenen la música i la literatura com "dues armes al servei del poble contra els poderosos i els opressors, dues eines per crear consciència i estimular la lluita".\nI pel que fa als concerts, enguany actuaran a l'escenari del Rebrot Antídot, Pepet i Marieta, La Gossa Sorda i Les Absentes divendres i Malagana, At-Versaris, El Belda i el Conjunt Badabadoc, Obrint Pas i Columna ATK Manrússia PD, dissabte.\nProva de l'arrelament amb l'entorn n'és la Ruta dels Maquis a Berga, una activitat que se celebrarà per primer cop al Rebrot. L'excursió sortirà el divendres a dos quarts de deu del matí des del Parc del Lledó i recorrerà diferents espais de Berga i la comarca. Josep Quevedo, històric militant anarquista i company del popular Marcel·lí Massana "Panxo", serà el responsable del guiatge i contextualitzarà cadascun dels espais visitats amb anècdotes i explicacions històriques. Un conductor de luxe per a una excursió única.\nCol·laborar amb el Rebrot\nPer primer cop en la seva història, el Rebrot ofereix enguany l'oportunitat de col·laborar econòmicament amb els costos de l'organització a través de diversos paquets que inclouen els àpats i l'entrada pel concert de dissabte, que val 5 euros. Així, s'ofereixen quatre paquets que van dels 14 als 40 euros per qui vulgui col·laborar. Amb tot, i a diferència d'altres festivals, el Rebrot segueix organitzant-se sense ànim de lucre a través de l'autogestió i el compromís militant.\nUn procés de confluència que ja es comença a notar\nEl Rebrot l'organitza Maulets, el jovent independentista revolucionari, que des de fa 23 anys aplega joves independentistes i anticapitalistes en la lluita per uns Països Catalans lliures i socialment justos. El Rebrot vol arrelar-se cada cop més a l'entorn on es desenvolupa, i és per això que s'organitza conjuntament amb el Casal Panxo i que es col·labora amb les Assemblees de Joves de Casserres i Gironella i amb el Grup de Joves d'Avià. Com a mostra també d'aquesta vinculació amb l'entorn i la cultura el Rebrot acollirà una cercavila amb grups de cultura popular, un tast de ratafia, una caminada pels voltants de Berga i l'Aplec del Pi de les Tres Branques.\nD'altra banda, malgrat que ja fa uns quants anys que en cada aplec es manifesta la voluntat de confluència amb la CAJEI, enguany aquesta confluència s'ha començat a notar amb les xerrades, que s'han preparat conjuntament " com a mostra palpable del procés d'unitat en el qual estem treballant", segons els organitzadors.\n10 anys amb els militants de tota una dècada\nSi l'aplec d'enguany ja és especial quant a programació musical i d'activitats, el desè aniversari també se celebrarà amb un dinar popular que es realitzarà amb militants i exmilitants que han participat en l'organització al llarg d'aquests 10 anys d'existència. A més, dissabte a la nit realitzaran un parlament a l'acte polític.\nGaleria de fotos Rebrot 2011


eix professional - Adan Advocats\nPublireportatge Redacció. Fotografia: Jordi Cabanas. 04/12/13\nENTREVISTA A SERGI ADÁN, SOCI FUNDADOR D’ADaN ADVOCATS, AMB SEU A VIC.\nQuè és Adan Advocats i per quin tipus de clients treballeu?\nSom un despatx d’advocats dedicat a l’assessorament i defensa jurídica d’empresaris, principalment emprenedors, microempreses i pimes.\nBusquem solucions pràctiques i àgils, amb un esperit de superació constant, perquè considerem que ajudar a l’èxit i seguretat jurídica dels nostres clients és la millor manera de prosperar professionalment.\nEl nostre perfil de clients és molt ampli i divers, va des d’autònoms sense treballadors, titulars d’un petit comerç, emprenedors amb idees brillants i molts dubtes, fins a empreses ja consolidades amb una llarga trajectòria i desenes de treballadors en plantilla.\nAmb quins principis i valors treballeu a l’hora d’ajudar els vostres clients?\nLa nostra experiència ens demostra que l’actiu més important d’un despatx d’advocats és la confiança dipositada pels seus clients, i per això tractem tots els assumptes que ens encarreguen amb objectivitat i transparència i informem dels riscos i possibilitats d’èxit.\nNo podem garantir l’obtenció del resultat desitjat pel client, però sí podem assegurar la nostra total dedicació als assumptes que ens confien. Utilitzem tots els recursos legals possibles i donem al seu cas la màxima prioritat per oferir els nivells més elevats de professionalitat, qualitat i compromís.\nEl perfil de clients amb el qual tractem vol disposar d’un servei jurídic que l’assessori i defensi en tot allò que pugui necessitar en la posada en marxa, el desenvolupament o la finalització de la seva activitat empresarial. Som els advocats de capçalera dels nostres clients, de manera que només necessiten exposar-nos els seus projectes i dubtes, ocupant-nos nosaltres d’avaluar tots els riscos i determinar les passes a seguir d’acord amb la normativa que sigui d’aplicació.\nOferim un servei d’assessorament integral en matèria de Dret Mercantil, Dret Laboral i de la Seguretat Social, Dret Fiscal, Dret Penal, Dret Administratiu i Dret Civil.\nPer què és necessari per a una empresa comptar amb un assessorament preventiu i integral?\nEls nostres clients tenen la tranquil·litat de poder centrar-se en el seu projecte empresarial perquè vetllem pels seus interessos mitjançant un assessorament preventiu. Un assessorament que minimitza els riscos i la possibilitat de conflictes, especialment abans de la realització de qualsevol negoci jurídic i també en el desenvolupament ordinari de l’activitat empresarial. Això aporta per un costat tranquil·litat en la presa de decisions i, per l’altre, permet controlar els riscos propis de l’activitat empresarial des d’un començament, i en el cas que finalment sorgeixi un conflicte, permetrà una defensa molt més eficaç.\nL’assessorament ha de ser integral perquè només coneixent les repercussions fiscals, laborals, mercantils o de qualsevol altre índole que pugui tenir l’encàrrec realitzat, i no centrant-nos en una única especialitat jurídica, podrem donar una solució òptima al client.\nQuina importància té la relació empresari-advocat per Adan Advocats?\nLa fluïda relació empresari-advocat que mantenim és la que ens permet aconseguir el grau de coneixement de l’empresa del client necessari per poder assessorar-lo amb garanties. Aquesta relació és vital per obtenir la confiança dels nostres clients, ja que es basa en un tracte personalitzat i directe amb l’advocat.\nEls nostres clients sempre estan informats des de la primera visita de l’evolució dels assumptes que ens encarreguen. Som accessibles per tal que els clients puguin localitzar-nos fàcilment i rebre respostes ràpides als seus dubtes o consultes. • eix professional\nMés informació a www.adanadvocats.com\ncorreu-e enviar a un amic


Infosalut - Convocatòria d'una plaça corresponent al grup tècnic de funció administrativa\nArticle anterior Convocatòria de dues places de Supervisor/a de l'Hospital Son Espases\nArticle següent Convocatòria del lloc de treball de responsable d’ infermeria de l’EAP d’Es Banyer\nEn el BOIB núm. 180, de dia 20 d’octubre de 2020, s’ha publicat la convocatòria d’una plaça vacant de personal estatutari de gestió i serveis de la categoria, grup tècnic de funció administrativa, de la plantilla orgànica autoritzada d’Atenció Primària de Mallorca.\nAquesta publicació correspon la Resolució del director general del Servei de Salut de les Illes Balears de 7 d'octubre de 2020, per la qual es convoca la provisió, pel sistema de promoció interna temporal, la plaça del grup tècnic de funció administrativa de la plantilla orgànica autoritzada d’Atenció Primària de Mallorca (PIT GAP 3/2020).\nEls requisits per a participar en la present convocatòria són, entre d'altres, els que segueixen:\nTenir la condició de personal estatutari fix del Servei de Salut i prestar serveis a la Gerència d'Atenció Primària de Mallorca. Si la convocatòria es declara deserta en el cas que no s'hi hagi presentat ningú que compleixi els requisits, es preveu que no s'estengui al personal que compleixi els requisits de la resta de gerències de l'IB-Salut de l'Àrea de Salut de Mallorca.\nPertànyer als subgrups A1 (sempre que siguin categories diferents a la que es convoca), A2, C1o C2 o a altres agrupacions professionals.


Hospitals en Trongsa - Directori - Llistat - Guia - Hospital - Tongsa (Província) - Tongsa - Bhutan - Hospitalsworldguide\nPàgina d'inici › Per país › Bhutan › Tongsa › Tongsa (província) › Hospitals en trongsa\nHospitals en trongsa Tongsa (Província) > Tongsa > Bhutan\nEls 2805 habitants de Trongsa tenen un hospital de referència sempre a prop de la seva ubicació. El que passa és que moltes vegades un no pot estar content amb l'atenció mèdica rebuda al seu hospital i decideix buscar un altre. Aquí, en aquesta llista de Hospitals en Trongsa trobareu l'hospital que busqueu amb el seu número de telèfon i adreça.\nSi heu vist alguna informació errònia al registre de qualsevol dels Hospitals en Trongsa enumerats en aquest directori, feu-nos-ho saber i ho puguem corregir immediatament després de rebre el missatge. És molt important que la gent tingui la informació correcta dels hospitals. Gràcies per la vostra col·laboració.\nSentir-se estrany, o notar un símptoma estrany com un marejos quan normalment no ho ha tingut, pot ser l'anunci d'alguna cosa que requereix atenció mèdica. Aquest directori conté tots els hospitals de Bhutan muntats. Així que us assegurem que trobareu tot Hospitals en Trongsa d'una ullada.\nHospitals en Trongsa per categoria\nAls hospitals públics de Trongsa (Bhutan) es pot consultar amb diversos especialistes en diferents branques de la medicina. Si voleu saber quins són aquests centres, podeu consultar la nostra llista, ja que conté tots els hospitals públics d'aquesta zona\nSi fos molt fàcil i ràpid d'accedir a totes les consultes, tractaments i proves complementàries que es necessiten en la xarxa pública Trongsa (Bhutan), potser molt poques persones aniran a hospitals privats. Però sabem que la realitat no és així. Per aquest motiu, si necessiteu trobar un hospital privat fiable, consulteu-lo a la llista que us oferim a l'enllaç de dalt\nLlistat de hospitals pròxims a Trongsa\nJigme Dorji Wangchuck National Referral Hospital- (Situat a 85.65 km)


Previsions | meteotecadecatalunya.cat - La meteoteca de Catalunya és una representació exhaustiva i detallada de la nostra meteorologia - Part 6\n10 juny, 2020 In Previsions\nFinal de la tongada de tempestes i tornada de la calor\nLes tempestes, moltes d’elles intenses i vigoroses, han estat les grans protagonistes des dels darrers dies de maig i tota aquesta primera desena de jornades de juny. A més, ha fet poca calor. En aquest sentit, si ja estàveu farts de tanta inestabilitat atmosfèrica, us porto bones notícies. En el\n4 juny, 2020 In Previsions\nLes tempestes no s’han acabat, i amb calor moderada o inexistent\nAquest final de maig i principi de juny han estat i estan sent caracteritzats per l’activitat tempestuosa, que en alguns casos és virulenta, amb quantitats de precipitació notables i pedregades amb danys a l’agricultura. Doncs bé, aquest període d’inestabilitat seguirà amb nosaltres. El pas intermitent de masses d’aire fred en\n30 maig, 2020 In Previsions\nPrincipi de juny amb més tempestes, sobretot a muntanya, i amb calor\nAquest tram final de maig les tempestes estan afectant diverses comarques, com a la pràctica és força habitual en aquesta època. Doncs bé, canviem el mes i entrem al juny amb més activitat tempestuosa, circumstància també recurrent. La gran majoria de tempestes s’han de produir durant les tardes\n24 maig, 2020 In Previsions\nLa calor intensa que hem tingut, properament no es repetirà\nEls aires càlids marroquins que ens han afectat els darrers dies, que han dut nombroses temperatures màximes a les nostres contrades superiors als 30ºC, assolint dijous dia 21 els 35ºC al pla de Lleida, les properes jornades no es repetiran. Així és: la calor ja s’ha moderat, i continuarà\n18 maig, 2020 In Previsions\nPassada la inestabilitat i els aires temperats, torna la calor\nHem deixat enrere la nova situació d’inestabilitat, amb més pluges i tempestes, i amb temperatura a ratlla. I ho hem acabat perquè torna la calor. Tingueu a punt la màniga curta. Per tant, a més a més, amb l’augment tèrmic, si sortiu a fer esport, prepareu-vos per suar.\n13 maig, 2020 In Previsions\nDe moment, i amb inestabilitat, no tindrem gaire calor\nLa temperatura generalitzadament alta que ens va afectar durant els primers dies de maig, no ha tingut continuïtat. I, ara per ara, tampoc en tindrà. Per tant, els aires preestiuencs, i en algunes comarques directament estiuencs, que vam respirar, aquests dies no ens acompanyaran. Però\n7 maig, 2020 In Previsions\nDescens significatiu de la temperatura i arribada de pluges\nHem tingut, a causa dels aires nord-africans, la primera situació de temperatures gairebé estiuenques de la temporada. Ara bé, la calor no tindrà continuïtat, de manera que passem de respirar un ambient força calorós a tastar-ne un de bastant més temperat. A més a\n2 maig, 2020 In Previsions\nEls vents de ponent deixen pas als aires nord-africans, que alguns dies ens vindran fins i tot de Líbia. Què vol dir, això? Doncs que les temperatures màximes al voltant dels 30ºC tindran continuïtat, però amb variacions comarcals. Podem començar a sortir a l’exterior a passejar i fer esport.\n27 abril, 2020 In Previsions\nEl temps és insegur, però ve una pujada clara de la temperatura\nEstem tenint unes jornades lleugerament inestables, amb precipitacions en algunes comarques i estones de sol en altres. El temps, doncs, és insegur, i la temperatura agradable. Ara bé, l’acostament de l’anticicló que a hores d’ara es troba al nord-oest de les illes Canàries i l’emergiment d’una massa d’aire càlid\n21 abril, 2020 In Previsions\nPlou molt, però a partir de Sant Jordi surt el sol, amb matisos\nUna activa depressió ens està portant, des de fa uns dies, un episodi de pluges generals i que en nombroses comarques estan sent especialment abundants. Ara bé, a partir de Sant Jordi la situació dona un tomb, a millor, però una millora ni de bon tros total. Així


Hotel amb spa a Salou | Hotel California Palace\nRelaxa't al Spa de l'Hotel California Palace\nLes vacances són per relaxar-se i mimar el cos. La zona Spa disposa de zona d'aigües, centre de benestar i gimnàs. Descobreix les instal·lacions!\nPiscina interior i banyera d’hidromasaje\nL'Spa de l'Hotel California Palace disposa d'una piscina climatitzada interior, una banyera d'hidromassatge i una zona amb hamaques perquè descansis i desconnectis completament durant les teves vacances a la Costa Daurada.\n* Els majors de 12 anys hauran d'accedir acompanyats per un adult.\nLes instal·lacions de l'Spa també disposen d'una sauna i bany turc perquè puguis seguir alliberant tensions. La sauna t'aporta beneficis com millorar la circulació sanguínia i t'ajuda a eliminar toxines. El bany turc aporta calma al sistema nerviós per reduir l'estrès i és molt beneficiós per a millorar la respiració.\n* Entrada exclusiva per a adults.\nDurant les teves vacances a la Costa Daurada pots seguir la teva rutina fitness al nostre gimnàs situat al costat de l'Spa. Les instal·lacions compten amb bicicletes estàtiques, el·líptica i cinta de córrer).\nEls massatges i tractaments del centre de benestar


L'AVL analitza amb una jornada la presència del valencià als mitjans - Levante-EMV\nL'AVL analitza amb una jornada la presència del valencià als mitjans\nEl director del Levante-EMV, Julio Monreal, participarà a la primera taula redona el pròxim divendres\nm. espí | valència 13.11.2016 | 04:15\nL´Acadèmia Valenciana de la Llengua celebrarà el pròxim divendres, 18 de novembre, en la Facultat de Filologia, Traducció i Comunicació de la Universitat de València, una nova jornada dedicada als mitjans de comunicació en valencià, centrada en la premsa en suport paper, en els diaris digitals i en les perspectives de futur de la llengua en estos mitjans objecte d´anàlisi.\nLa jornada constarà de dos ponències i dos taules redones, en les quals participaran reconeguts especialistes i professionals dels mitjans de comunicació valencians. La primera de les ponències, a càrrec del professor Francesc Martínez, de la Universitat de València, tractarà la llengua en la premsa en paper, mentre que la segona, presentada pel director de Vilaweb Vicent Partal, debatrà la presència del valencià en els diaris digitals.\nPel que fa a les taules redones, la primera tindrà com a moderador el professor Vicent Garcia Perales, de la Universitat Cardenal Herrera-CEU, i girarà al voltant del valencià en els diaris i les revistes. Hi participaran Julio Monreal, director dels diari Levante-EMV; Víctor Maceda, redactor del setmanari El Temps, i Toni Sabater, director de la revista Lletraferit. La segona taula redona, en la qual participaran Moisés Vizcaíno, de la Veu del País Valencià; Núria González, redactora de l´agència Europa Press, i Remei Castelló, directora d´InfoUniversitat, de la Universitat de València, analitzarà el present i el futur de la llengua en els mitjans de comunicació digitals. L´acadèmic Eduard Mira s´encarregarà de presentar i moderar el debat.\nFinalment, l´Acadèmia Valenciana de la Llengua, com a institució organitzadora en col·laboració amb la Universitat de València, convida a participar en esta jornada els professionals dels mitjans de comunicació, els estudiants de periodisme i totes aquelles persones preocupades per la necessitat de comptar amb uns mitjans en valencià.


Condicions generals | Oli del Tros | Botiga Online Oli d'Oliva\nPer a tramitar una comanda a la botiga online de Oli del Tros, serà imprescindible l’acceptació dels següents termes i condicions:\nLes Condicions Generals de contractació recollides en aquest document s’apliquen a totes les transaccions comercials que es realitzin a través de la plataforma de botiga online www.olideltros.com el titular de la qual és Pol Mallén Almirall., DNI 47846118T i amb domicili a C/Josep Maria de Sagarra 7, (Roda de Ter), i que porten per fi generar una comanda (Ordre de Compra).\nGenerar una Ordre De Compra (comanda), expressa l’acceptació de totes les Condicions Generals recollides en el present document. La botiga està dirigida per Oli del Tros i es reserva el dret a canviar aquests Termes i Condicions íntegrament, o qualsevol part d’ella, en qualsevol moment sense previ avís. El client no està obligat per les clàusules de Termes i Condicions que hagin estat modificades després que la comanda s’hagi realitzat. En comprar productes a la nostra botiga, el client accepta aquests Termes i Condicions. Mitjançant l’acceptació dels Termes i Condicions, el Client es compromet a rebre materials promocionals enviats per a informar sobre ofertes especials, nous productes, etc.\nPoden ser Clients de la nostra Botiga persones que tinguin 18 anys d’edat i amb plena capacitat jurídica.\nLes despeses de va enviar s’especificaran en la tramitació de la comanda abans de la seva tramitació.\nEn el cas dels productes que tenen un preu especial, o els productes que estan a la venda, les comandes s’executaran en l’ordre en el qual les comandes van ser confirmades en el nostre panell de venda electrònica. El nombre d’elements que tenen un preu especial o estan en oferta és limitat. Els preus especials són vàlids únicament durant un període de temps específic. El client no podrà reclamar un reemborsament, que és la diferència entre el preu especial i el preu normal, si la comanda es va realitzar després del període disponible a un preu especial.\nLes comandes es realitzen emplenant el formulari de comanda que es troba en la nostra pàgina web www.olideltros.com, les comandes han d’estar correctament emplenats amb totes les dades requerides per a la inequívoca identificació del client de la compra.\nEls enviaments es realitzaran a tot el territori peninsular. Per a enviaments a les Illes Canàries /Balears, Ceuta i Melilla, i internacionals consultar directament amb (info@olideltros.com o comunicant-se amb el telèfon 659833498)\nLa botiga executa les comandes dins de les primeres 48 hores (de ser dies laborables) després de rebre el pagament. Si hi ha algun problema per a executar la comanda, els clients seran informats immediatament d’això. Per execució de la comanda ens referim a enviar la mercaderia al client.\nLa botiga no es responsabilitza per danys o pèrdues dels béns generats per l’empresa de missatgeria.\nLa botiga no es responsabilitza dels enviaments que no hagin estat lliurats pel servei de missatgeria per responsabilitat dels clients (sense contacte, ningú a casa, adreça de lliurament incorrecte) o fallada del servei de missatgeria. A més, la botiga no es responsabilitza per la detenció de paquets pel control de les autoritats (per exemple, duanes). El servei de missatgeria realitzarà diversos intents per a lliurar l’enviament. Si no es lliura per qualsevol de les raons anteriors, l’enviament es considera lliurat.\nOli del Tros admet per a la botiga online la següent forma de pagament: Pagament amb targeta, Transferència bancària.\nEn relació a la Directiva 2011/83/O.E. del Parlament Europeu i del Consell del 25 d’octubre de 2011, sobre drets dels consumidors, es modifica la Directiva 93/13/C.E.E. i la Directiva 1999/44/C.E. del Parlament Europeu i del Consell i es deroga el Consell Directiva 85/577/C.E.E. i la Directiva 97/7/C.E. del Parlament Europeu i del Consell Text pertinent a l’efecte de l’E.E.E. el venedor haurà de notificar al client que té dret a rescindir el contracte dins dels 14 dies a partir del dia que es va rebre la comanda.\nEl reemborsament només és possible si tots els requisits establerts en els presents Termes i Condicions s’han complert.\nEls productes retornats han d’estar en el seu embalatge original i en perfectes condicions.\nLes despeses de missatgeria d’aquesta devolució de la comanda seran a càrrec del client.\nLa tramitació de la devolució o cancel·lació d’una comanda es realitzarà a través de correu electrònic info@olideltros.com indicant dades de la comanda i el motiu.\nEl reemborsament de la comanda es realitzarà per transferència bancària al compte indicat pel client, dins dels 14 dies naturals, una vegada rebut la comanda en les nostres instal·lacions i comprovant l’estat d’aquest.\nLes dades personals de qualsevol tipus són emmagatzemats segons el principi de la voluntarietat completa i estan destinats sola i exclusivament per a l’empresa Oli del Tros. Es limiten al mínim necessari i serveixen únicament per a identificar als compradors i realitzar correctament el processament de les comandes. Cada Client té dret a consultar les seves dades, rectificar-los o eliminar-los, a més de tots els drets que resulten de la legislació vigent.\nLes dades personals estan protegits d’acord amb la legislació vigent en aquest àmbit de manera que impedeixi l’accés de tercers a aquests.\nEn el cas que el Client expressi el seu consentiment addicional, les seves dades personals seran tractats per la Botiga a fi d’informar el Client sobre les mercaderies, promocions i serveis nous disponibles a la Botiga.\nEn el cas que el Client expressi el seu consentiment addicional, les seves dades personals podran ser conferits per al seu tractament a una altra entitat indicada en el contingut de tal consentiment, a fi que la Botiga aconsegueixi la informació sobre la satisfacció del Client respecte al producte o a l’atenció prestada per la Botiga.\nSi desitja realitzar alguna consulta o necessita més informació pot posar-se en contacte amb nosaltres a través del telèfon 659833498 o via email info@olideltros.com


El Temps geològic. Institut Cartogràfic i Geològic de Catalunya\nLa taula del Temps geològic és el marc en el qual s'inscriu la història de la Terra\nLa taula del Temps geològic és el marc en el qual s’inscriu la història de la Terra. Combina una escala numèrica que utilitza com a unitat el milió d’anys (escala cronomètrica) i una escala que s’expressa en unitats de temps relatives (escala cronostratigràfica).\nL'escala cronostratigràfica és establerta per convenció i es fonamenta en el Sistema Internacional Estandarditzat d'unitats estratigràfiques (per exemple, “Juràssic”, “Paleocè” o “zona d'ammonits d'Hildoceras bifrons”). Aquest sistema, regulat per la Comissió Internacional d'Estratigrafia (ICS en la seva sigla anglesa), defineix les divisions relatives del temps geològic (eons, eres i les seves subdivisions), estableix els límits de les unitats i els calibra amb l'escala c ronomètrica, atribuint-los les edats absolutes que els corresponen.\nL'escala cronomètrica es basa en la mesura de determinades propietats físiques de les roques, generalment la relació entre el contingut en isòtops estables i isòtops inestables d'un mateix element (per exemple 40Ar/39Ar) o la relació entre el contingut en determinats elements generats per descomposició radiogènica d'altres elements (per exemple: U/Th/Pb, Rb/Sr o bé K/Ar). Mitjançant les tècniques de mesura adequades, s'obté una edat absoluta que es mesura en anys des del present. Aquests resultats presenten incerteses pròpies dels mètodes geocronològics. Per exemple, l'inici del Cretaci es va establir, l'any 1982, en 130 ± 3 milions d'anys a comptar des del present, mentre que a la taula vigent (2004) ha quedat establert en 145,5 milions d'anys.\nL'escala cronostratigràfica es fonamenta en el principi de superposició dels estrats: els estrats de roques sedimentàries que contenen restes d'organismes fòssils modernes es troben damunt d'estrats de roques sedimentàries que contenen restes d'organismes fòssils més antigues. En un grup d'estrats que es caracteritzen per contenir unes determinades restes fòssils (registre fossilífer), els estrats inferiors presenten un registre fossilífer més antic que els estrats superiors. Si a cada un d'aquests grups d'estrats hom li atorga un nom, llavors s'obté una escala cronostratigràfica de, si més no, validesa local. La proliferació d'aquesta mena d'unitats de validesa limitada a àmbits locals, aviat va fer veure la necessitat d'establir unes unitats estàndard que tinguessin una validesa global, a cada una de les quals la ICS acordà d'atorgar-li un nom.\nAplicant la metodologia esmentada, la història de la Terra ha quedat subdividida en tres unitats d'ordre major o eons, els quals, de més antic a més modern són: Arqueà (entre 4 000 milions d'anys i 2 500 milions d'anys); Proterozoic (entre 2 500 milions d'anys i 542 milions d'anys) i Fanerozoic (entre 542 milions d'anys i 0 milions d'anys; l'actualitat). Sovint, els dos primers eons (Arqueà i Proterozoic) s'agrupen en una unitat informal anomenada “Precambrià”.\nL'Eó Fanerozoic es divideix en tres unitats menors o “eres” que, de més antiga a més moderna, s'anomenen:\n- Era Paleozoica o “Paleozoic”(entre 542 milions d'anys i 251 milions d'anys), la qual inclou sis períodes que van des del Cambrià, a la base, fins al Permià, al sostre.\n- Era Mesozoica o “Mesozoic” (entre 251 milions d'anys i 65,5 milions d'anys), la qual inclou els períodes anomenats Triàsic (entre 251 milions d'anys i 199,6 milions d'anys), Juràssic (entre 199,6 milions d'anys i 145,5 milions d'anys) i Cretaci (entre 145,5 milions d'anys i 65,5 milions d'anys).\n- Era Cenozoica o “Cenozoic” (entre 65,5 milions d'anys i 0 milions d'anys; l'actualitat), la qual inclou els períodes anomenats Paleogen (entre 65,5 milions d'anys i 23,03 milions d'anys) i Neogen (entre 23,03 milions d'anys i 0 milions d'anys; l'actualitat).\nCadascun dels períodes se subdivideix en diverses “èpoques”, les quals generalment s'anomenen segons la seva posició dins del període respectiu (per exemple, Cretaci inferior, entre 145,5 milions d'anys i 99,6 milions d'anys) o bé tenen un nom propi que és vigent (per exemple, Eocè, entre 55,8 milions d'anys i 33,9 milions d'anys) o de vegades conserven el seu nom obsolet (per exemple, Juràssic inferior o Lias; Juràssic mitjà o Dogger).\nLes èpoques se subdivideixen en unitats menors anomenades edats (per exemple, el Kimmeridgià és una edat de l'època del Juràssic superior o Malm).\nPel que fa a l'origen de la nomenclatura de les diverses unitats, els noms dels eons i els de les eres fan referència als tipus de vida que es desenvolupaven a la Terra en aquells moments (per exemple,“Mesozoic”, del grec “vida animal mitjana”),mentre que les èpoques prenen el nom, o bé de llur posició estratigràfica (per exemple,“Triàsic superior”, que vol dir que se situa estratigràficament damunt del “Triàsic Mitjà”), o bé tenen una història complexa que inclou consideracions de tipus personal dels autors que les van definir (per exemple,“Miocè”, utilitzat per Charles Lyell el 1833, per referir-se a la segona divisió inferior de les quatre que va establir a la zona sud-occidental de la conca de París). Les edats generalment prenen el nom de l'àrea on s'ha descrit la “sèrie tipus” o sèrie estratigràfica patró (per exemple,Maastrichtià indica que la secció patró es va definir a Maastricht, Països Baixos).\nLa Taula dels temps geològics inclou unes columnes formades per franges horitzontals blanques i negres, que representen la polaritat magnètica en un moment determinat de la història de la Terra (magnetostratigrafia). La columna magnetostratigràfica enregistra les inversions del camp magnètic de la Terra al llarg dels temps geològics. En aquesta columna, les bandes negres indiquen “polaritat normal” (vol dir que el pol Nord magnètic es troba a les proximitats del pol Nord de l'eix de rotació de la Terra) i les bandes blanques indiquen “polaritat invertida” (el pol Nord magnètic se situa a les proximitats del pol Sud de rotació de la Terra). Els diversos “crons” o unitats de temps són formats per una combinació d'events “normals” i “invertits”, els quals es poden correlacionar amb l'escala cronomètrica i amb l'escala cronostratigràfica. Mesurant les orientacions de determinades partícules de minerals magnètics que contenen moltes roques, poden identificar-se els “crons” i, d'aquesta manera, datar-se roques que no contenen restes fòssils.\nFinalment, la Taula dels temps geològics inclou dues columnes més. Una de titulada “nivell de la mar”, situada correlativament al cantó de les columnes del Paleozoic, el Mesozoic i el Cenozoic, representa les variacions del nivell de la mar durant aquestes eres. Aquesta corba, que s'obté realitzant unes anàlisis de tipus estratigràfic a escala global, permet de visualitzar que el nivell de la mar ha estat gairebé sempre per damunt del nivell actual (per exemple, fa 80 milions d'anys, el nivell de la mar se situava al voltant de 350 metres per damunt del nivell actual). L'altra columna, situada a la dreta del detall del Neogen, du l'encapçalament “18OPDB de l'aigua marina (en tant per mil)”. Aquesta corba s'ha obtingut analitzant, a escala global, la quantitat de l'isòtop 18 de l'oxigen que es troba en les closques carbonàtiques de determinats organismes unicel·lulars de vida marina. En els períodes de clima càlid, la quantitat de O18 que s'acumula a la closca d'aquells organismes disminueix i en els períodes de clima fred, aquesta quantitat augmenta. S'obté d'aquesta manera una corba que mostra una ciclicitat, amb uns pics màxims (per exemple, el 2, 4, 6...) que corresponen a períodes de clima fred i uns pics mínims (per exemple l'1, 5, 7, 9...) que corresponen a períodes de clima càlid.\nGràficament, a la taula dels temps geològics les unitats cronostratigràfiques (eons, eres, períodes i edats) es representen mitjançant una carta de colors que segueix la normativa internacional de la UNESCO (per exemple, el Triàsic es representa en tons vermellosos; el Juràssic en una escala de blaus o el Cretaci en una escala de verds).\nDetall del Fanerozoic\nLa taula del Temps geològic que utilitza l'Institut Cartogràfic i Geològic de Catalunya en la realització dels mapes geològics que produeix és una adaptació de la taula elaborada per la Comissió Internacional d'Estratigrafia (ICS), publicada l'any 2004, a la qual s'han afegit, convenientment calibrades, les edats dels materials d'origen continental i les fàcies d'ús corrent a Catalunya. La carta de colors serveix per a codificar les edats relatives de les unitats cartogràfiques representades en els mapes geològics. Aquesta taula va ser aprovada per la ICS l'any 2005.\nLa taula dels temps geològics: detall del Fanerozoic\nDetall dels darrers 6 milions d'anys


Es necessiten psicòlegs - Montserrat Terrones - Blogs de l'indirecte!cat\nOpinió amb independència. Dilluns, 21 de gener de 2019 10:27 h\nEs necessiten psicòlegs\nRecentment el Col·legi Oficial de Llicenciats i Doctors en Filosofia i Lletres i Ciències de Catalunya ha publicat el Dictamen sobre la situació de la literatura catalana a les aules realitzat pels professors Jaume Aulet i Pere Martí i Bertran. La conclusió és que la presència de la literatura catalana és pràcticament residual i que es troba en un clar procés de marginació. Aquest dictamen m’ha fet pensar en la situació de les anomenades disciplines de lletres en general i aquesta, a nivell social, no passa per ser massa diferent de la de la literatura catalana a les aules.\nEn efecte, les lletres considerades pures cada cop es veuen més arraconades en benefici d’altres disciplines tècniques o instrumentals. Aquesta situació té segons el meu parer dues grans causes. La primera, el creixent prestigi adquirit per la ciència i la tecnologia gràcies al sorprenent impuls i avenç tecnològic que s’ha dut a terme durant tot el segle XX. Si bé és cert que tots aquests avenços han contribuït a un augment i millora espectacular no sols de l’esperança de vida, sinó que també de la qualitat d’aquesta, cal tenir present que sols en pot gaudir una part del total de la població mundial. En segon lloc, la democratització de l’ensenyament i la creixent demanda de què allò que s’aprengui a les aules serveixi d’alguna cosa per al dia de demà, és a dir, per trobar feina, ha empès a disciplines com la literatura, l’art o la filosofia, als llimbs dels estudis per a romàntics i ociosos.\nÉs cert que ens calen farmacèutics, arquitectes, enginyers de ponts i camins, banquers, metges... Però també necessitem poetes, historiadors, escultors, pintors o filòsofs per provar de donar llum a les tenebres d’una societat cada cop més tecnificada però alhora més deshumanitzada. Necessitem ser capaços d’entendre el món en què vivim i ser persones sensibles que a partir de l’expressió poètica de les emocions dels altres puguem reconèixer les nostres. Només així sabrem què som a banda d’un conjunt de reaccions bioquímiques. Potser així no seria necessari sacrificar tants arbres per produir manuals d’autoajuda clònics els uns del altres i amb tanta poca veritat com la que trobem en engegar la pantalla de la televisió.\nLes lletres potser no ensenyen a fer coses, a ser productiu i rendible seguint criteris purament empresarials, però ensenyen a ser. Mitjançant aquestes som alguna cosa més que autòmats en l’engranatge de la gran maquinària capitalista. Esdevenim persones que ens reconeixem a través de la nostra singularitat i que, per tant, estem en disposició de conèixer i entendre a l’altre. Si disposéssim de les eines necessàries per dur a terme aquests propòsits no donaríem tants pals de cec a l’hora de provar de sentir-nos més feliços o més satisfets amb nosaltres mateixos. La felicitat no rau en tenir al màxim de coses possible, sinó en dur allò que els filòsofs anomenen una vida bona. Lamentablement, amb els plans d’estudis que s’han seguit des de fa temps no ho deuen saber ni els que avui dia són professors.\nEl coneixement de la història ens permet no repetir, si més no amb consciència, els errors del passat. El desconeixement actual de bona part del jovent del seu passat més immediat fa que la societat del futur esdevingui amnèsica. Ignorar les causes que van provocar la fi de la Segona República i l’alçament militar de Franco és un perill social en el context actual, però més ho és encara no saber la repercussió que va tenir per a bona part de la població la victòria de Franco i les condicions en què es va dur a terme la “modèlica” Transició. Si als cervells dels votants d’avui i de demà tot això és un forat negre, quin futur ens espera a tots, però sobretot a ells? Segurament tindran un robot que els farà totes les tasques de la llar sense que ells hagin de moure un dit, però quina vida menaran?\nAmb un món així, sense lletres, oblideu-vos d’estudiar matemàtiques, arquitectura, economia o enginyeria. Estudieu per convertir-vos en psicòlegs i psiquiatres, perquè us garanteixo que de segur tindreu feina.\n3788 lectures 3 comentaris\nFortià Molist Sayago\n20 d'abril de 2007, 23.36 h\nAbans que res demanar disculpes si puc haver ofès a algú (potser m'he passat al dir que era ofensiu i inoportú). Però segueixo veient al text, que es tiren les pilotes fora per no assumir la part de culpa. Ferran, no he fet el comentàri perquè hagi vist criticada la meva especialitat. Allò tan típic dels de lletres, de creure que les coses tècniques no serveixen per a comprendre la vida, el mon, i per això no tenen importància, o no tanta com les lletres, ja que sense elles no existei... Llegir més\n18 d'abril de 2007, 21.22 h\nNo se ben bé si aquest espai està concebut per opinar només sobre l'article però el que a mi m'ha cridat l'atenció ha estat el comentari d'en Fortià, ja que després de llegir l'article no em sembla que la Montserrat Terrones doni la culpa estrictament a la tecnología i les disciplines científiques si no que més aviat parla de què l'èxit d'aquestes en el darrer segle a dut als estats, en general, a potenciar-ne l'ensenyament. Aquests, encegats perquè són disciplines pràctiques... Llegir més\n17 d'abril de 2007, 23.07 h\nRealment em sap molt de greu que algú clami desesperadament per a salvar allò que més estima. No obstant que aquest clam, se centri en atacar a la resta, em sembla ofensiu i inoportú. Potser serà, perquè crec que cal més autocrítica sobre un mateix, per entendre realment l'arrel del problema. Senyoreta Montserrat Terrones, avui dia que el que anomena "lletres pures" es trobin en una crisi existencial, no és culpa de cap altre disciplina (que d'una forma més primitiva o menys ... Llegir més


Lluís Llach: 'Donem temps als polítics, però nosaltres no ens aturem' - VilaWeb\nDijous 27.06.2013 18:06\nEntrevista amb Lluís Llach · 'El Concert per la Independència serà una acta notarial sota els estels', diu, per documentar la força del procés\n'Tinguem paciència, donem temps als polítics, però no ens aturem', diu Lluís Llach, parlant del protagonisme que ha assolit la societat civil en el procés sobiranista. Un protagonisme, diu, que ha estat decisiu per a decidir participar al Concert per la Llibertat. 'Ara que els ciutadans hem après a tenir el protagonisme, no l'hem de deixar i hem de continuar marcant la direcció', diu Llach en aquesta entrevista amb VilaWeb.\nLlach es declara 'afalagat i violent a la vegada' pel fet que el concert sigui, en bona part, un tribut a les seves cançons. No en va, pràcticament tota la segona part del concert és dedicat al repertori de Llach i a recordar el concert al Camp Nou de l'any 1985. 'El poc poder que jo pugui tenir el vull posar al servei del procés', diu Llach, que explica que quan Muriel Casals i Carme Forcadell el van visitar a casa seva per a explicar-li la idea del concert, va sentir la obligació de dir que sí.\nPel que fa a la importància del concert, Llach considera que no serà cap punt d'inflexió perquè 'el punt d'inflexió del procés ja l'hem passat, però el concert servirà per documentar-ho'. De fet, diu, 'el concert serà una acta notarial sota els estels', com tants d'altres, però molt important i emotiu.\nEntrevista amb Lluís Llach\nAmpli resum de la conferència de premsa\nLa intenció és que tot el camp canti amb Llach 'Tossudament alçats' al final del concert.\nLa guia del Concert per la Llibertat (27.06.2013)\nVídeo promocional del Concert per la Llibertat: 'El 29 de juny, tornem-nos a alçar' (25.06.2013)\nEl Concert per la Llibertat inclourà una fira d'entitats (21.06.2013)


Obituari de M. Lluïsa Grimalt, que va morir a Terrassa\nObituari de Maria Lluïsa Grimalt, que va morir a Terrassa el 26 de maig\nMaria Lluïsa Grimalt i Sancho\nI fou a Terrassa on hi va viure la resta de la seva vida essent titular de la seva pròpia farmàcia\nMaria Lluïsa Grimalt i Sancho (Tarragona 23.11.1923-Terrassa 26.5.2022). En el comiat que vam celebrar el seu nebot Ramon ens va fer una bona semblança iniciada amb una dècima cantada per a l’ocasió i vestida d’anècdotes emotives de la seva vida. Heus ací la dècima: Una dècima faré/A la tieta estimada/Potser no és improvisada/Però jo l’he volguda fer/ Coses bones d’ella se/De la tieta tant creient/ Va viure intensament/Sempre amb un gran coratge/I seguint el seu bagatge/Al cel ens veiem. Amen.\nFilla de mestre Bartomeu nat a Felanitx i de Vicenta\nFilla de mestre Bartomeu nat a Felanitx i de Vicenta. “Temps de penúries, farinetes i mal menjar durant la postguerra”. Nasqué a Tarragona ja que el pare tenia plaça de mestre a Vandellós. Ella va voler exercir de farmacèutica i brillantment va aconseguir-ho amb “molt d’esforç i dedicació que va seguir tota la vida.\nUna saga de farmacèutiques que encara dura… (germana, neboda i reneboda)”. Aquestes van ser les paraules que les seves cosines Carmina i Mercè Rigo i Grimalt també li van dedicar esmentant, la Mercè, que “l’última vegada que la van veure va ser a casa seva, la van anar a veure per espigolar els records, amb la intenció d’enregistrar-los, perquè era el testimoni que quedava de la memòria familiar”.\nCom a farmacèutica es va iniciar fent de dependenta a Badalona\nCom a farmacèutica es va iniciar fent de dependenta a Badalona. Va viure a Rubí. I fou a Terrassa on hi va viure la resta de la seva vida essent titular de la seva pròpia farmàcia, la primera de Can Palet. Va participar a la Parròquia de Sant Josep on sempre fou una bona col·laboradora en grups de Tercer Món i d’altres, la seva aportació espiritual i material van ser sempre ben acollides.\nUn cop jubilada es va traslladar a viure al centre prop del seu germà Francesc i la seva esposa Esperança que la van cuidar fins al darrer moment tant com van poder. Com a tants d’altres la pandèmia la va viure en una residència i romangué aïllada, com\ntants d’altres, tot el llarg temps que va durar fins el seu traspàs a la Vida en majúscules que sempre va conrear.\nVull recordar un viatge que vam fer a Taizé amb la seva amiga Carme Sanahuja, amb el seu sis- cents. També llargs anys participant en un grup laic que seguíem l’espiritualitat del recentment inscrit al llibre dels sants Charles de Foucauld. La seva fe era de pedra picada i ens ajudava a tots els qui amb ella preteníem també que ho fos. En la Missa que es va fer a la seva parròquia en motiu de la sobtada mort del qui en fou rector Pere Corbera, va voler dir unes paraules de record i agraïment. No només va ser una bona dona, sinó que va ser una bona cristiana atenta sempre a les necessitats socials. La seva feina els hi feia conèixer de prop.


El Milan vol fitxar Motta i li ofereix un milió d'euros més del que cobra al Barça\nEl Milan ha fet una oferta per contractar Motta. L'equip italià li ofereix un milió d'euros més del que cobra al Barça, on té fitxa del Barça B, i tenint en compte que té una clàusula de 12 milions d'euros i que li queden dos anys de contracte, el Barça es pot veure obligat a augmentar-li la fitxa. La presència d'Horacio Caggiali, el representant de Thiago Motta, a les oficines del F C Barcelona ha estat, de moment, el més destacable de la segona jornada de negociacions que afronta el secretari tècnic, Txiki Begiristain, que ja ha confirmat la marxa de Gaizka Mendieta.\nHoracio Caggiali, el representant de Motta, i el també agent Lucho Tanev, negocien amb el club per millorar l'actual situació contractual del migcampista italobrasiler. Motta té dos anys més de contracte amb el Barcelona, però fins ara ha mantingut la fitxa que tenia amb el filial. Una oferta del Milan, que li dóna el doble del que cobra ara, obligarà el club a millorar el seu contracte si vol que l'any que ve estigui a les ordres de Rijkaard. Ells han estat dues de les persones que han desfilat per les oficines. El president Laporta també ha passat bona part del dia a can Barça. Els casos Cocu i Kluivert continuen sense resoldre's. El director esportiu, Txiki Begiristain, només ha pogut confirmar els adéus de Mendieta i Sorín. Pel que fa a les possibles contractacions dels valencianistes Aimar i Ayala no hi ha novetats. A València, es nega qualsevol contacte. Un altre dels que s'ha reunit amb Txiki Begiristain és l'exjugador Guillermo Amor, a qui s'ha ofert feina en el futbol base de l'entitat. Tots dos han aprofitat l'hora de dinar per acabar de parlar del nou projecte blaugrana.


exercicis per fer al gimnàs que són realment complets | Bezzia\nSusana Godoy | 06/04/2021 16:00 | exercici\nSi encara no saps per on començar al gimnàs, t'ajudem en això. Perquè és cert que de vegades ens posem a fer sèries, entrenant només un cert grup muscular i el bo és que ens dediquem a diversos, o alternar-los en dies o en entrenaments, com prefereixis. Vols conèixer els exercicis per fer al gimnàs?\nSegur que molts d'ells ja els coneixes, però et direm quins poden ser el més complets per a tu. Així, podràs sortir de la teva entrenament totalment renovat o renovada, sabent que amb pocs exercicis estaràs exercitant tot el cos. ¿No et sembla una de les grans idees? Doncs no et perdis tot el que segueix.\n1 Press militar, un exercici bàsic per les espatlles\n2 Dominades per l'esquena\n3 Pressió sobre banc entre els exercicis per fer al gimnàs\n4 Exercites esquena i cames amb el pes mort\n5 Sentadillas amb barra\nPress militar, un exercici bàsic per les espatlles\nPotser a casa no tinguis peses o barres, de manera que un dels exercicis per fer al gimnàs és aquest. Es tracta del press militar que farà que estiguem exercitant les espatlles. Encara que també l'esquena es veurà involucrada en certa manera. Per a això, podem prendre unes peses o manuelles a cada mà, tot i que si ho prefereixes pots ajudar-te amb una barra i col·locar un disc a cada extrem. Això farà que puguis aixecar el pes que s'ajusti a les teves necessitats. L'exercici consisteix a mantenir els colzes flexionats, tenint les mans a l'altura de el pit, per passar a aixecar els braços per sobre del cap, arribant a estirar-los. És una empenta cap amunt que anirem aconseguint en diverses repeticions.\nDominades per l'esquena\nTambé pot ser que tinguis un aparell per a elles a la paret de la teva llar, encara que al gimnàs ja et direm que sí que ho tindràs. Encara és un dels més sol·licitats per poder treballar la espalda, també compta amb molts detractors. Perquè no sempre és senzill el poder aconseguir-les. Des del moment que et vagin sortint, llavors veuràs que la següent encara serà millor que l'anterior i la motivació, molt més. Es tracta d'un exercici complet perquè també els braços i fins al core es veuran involucrats en ell.\nPressió sobre banc entre els exercicis per fer al gimnàs\nSí, és dels coneguts i més complets. Ja que en aquest cas estarem exercitant el pectoral així com les espatlles. Per a això, hem de tombar cap per amunt al banc. Després, col·locar bé els peus a terra, contreure glutis i situar les escàpules. Per prendre la barra i el pes que anirem descendint fins a l'altura de l'estèrnum o una mica més avall. quan arribem a ell, tornarem a pujar la baixa amb un impuls, però això sí, la baixada es farà d'una manera més lenta. En tot moment ens ha d'acompanyar la respiració i la concentració per no perdre l'equilibri.\nExercites esquena i cames amb el pes mort\nSí, és un altre dels grans que tampoc es volien perdre aquesta desfilada d'exercicis. Tant l'esquena, maluc o lumbars com les cames patiran l'exercici de l'pes mort. Ho podràs fer tant amb manuelles com amb barra, segons la teva lliure elecció. Segons anem baixant el pes amb els braços, les cames s'han d'anar flexionant, mentre l'esquena es va mantenint recta i inclinem lleugerament el cos cap endavant. Però recordant que cal treure pit, per no portar la barra massa cap endavant. Anem a portar-la el més a prop possible a el cos per evitar fer moviments que puguin danyar la nostra esquena.\nEn aquest cas, a més de les cames, també treballarem els quàdriceps i com no, la part lumbar. Pel que és un altre dels grans que tenim en la nostra vida i entre els exercicis per fer al gimnàs. És un altre dels clars exemples que hem de mantenir l'esquena recta, mentre els peus o els genolls no s'obren massa. Has d'evitar que el baixar cometes l'error d'ajuntar genolls o que es moguin gaire. D'aquí que haguem d'anar ajustant el pes segons tinguem més o menys pràctica.\nRuta completa cap a l'article: Bezzia » Salut » exercici » Exercicis per fer al gimnàs que són molt complets